 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 23. septembrī Nr. 566**

(protokols Nr. 20, 23. p.)

**Par Leader projekta “Publiski pieejamās teritorijas labiekārtošana Sausnējas pagasta teritorijā” iesniegšanu un izmaksu apstiprināšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 4. nepārtraukto kārtu ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas” ir sagatavots projekta iesniegums “Publiski pieejamās teritorijas labiekārtošana Sausnējas pagasta teritorijā”,kas atbilst rīcībai 3.2. “Dažādām paaudzēm izmantojama publiskā telpa”.

Projekta ietvaros paredzēts veikt labiekārtošanas darbus Sausnējas pagastā - Sausnējas un Liepkalnes kapu malā plānots uzstādīt lapenes, galdus ar soliem un metāla noliktavas, kurās novietot kapu uzkopšanai nepieciešamos instrumentus. Pie Sausnējas vēstures muzeja “Līdumi” paredzēts novietot lapeni ar galdiem un soliem un ierīkot metāla ugunskura vietu.

Projekta attiecināmās izmaksas ir 20 000,00 EUR (divdesmit tūkstoši eiro, 00 centi), no tām ELFLA finansējums (70%) – 14 000,00 EUR (četrpadsmit tūkstoši eiro, 00 centi), pašvaldības līdzfinansējums (30%) – 6 000,00 EUR (seši tūkstoši eiro, 00 centi).

 Projekta kopējo izmaksu apmērs tiks precizēts pēc projektā paredzēto iepirkumu veikšanas. Izmaksas, kas pārsniegs attiecināmo izmaksu apmēru, tiks finansētas no pašvaldības budžeta līdzekļiem.

Noklausījusies sniegto informāciju, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Publiski pieejamās teritorijas labiekārtošana Sausnējas pagasta teritorijā” nodibinājuma “Madonas novada fonds” izsludinātajā LEADER projektu iesniegumu konkursā.
2. Apstiprināt projekta attiecināmās izmaksas EUR 20 000,00 (divdesmit tūkstoši euro, 00 centi) apmērā, tajā skaitā ELFLA finansējums – EUR 14 000,00 (četrpadsmit tūkstoši euro, 00 centi) un Madonas novada pašvaldības līdzfinansējums – EUR 6000,00 (seši tūkstoši euro, 00 centi).

 Domes priekšsēdētājs A. Lungevičs

*Ūdre 20243405*